CELEX: 62021TN0538
Language: lt
Date: 2021-09-02 00:00:00
Title: Byla T-538/21: 2021 m. rugsėjo 2 d. pareikštas ieškinys byloje PBL ir WA / Komisija

2021 10 25   
            
            
               LT
            
            
               Europos Sąjungos oficialusis leidinys
            
            
               C 431/49
            
         
      2021 m. rugsėjo 2 d. pareikštas ieškinys byloje PBL ir WA / Komisija
      
      (Byla T-538/21)
      (2021/C 431/57)
      Proceso kalba: prancūzų
      
         Šalys
      
      
         Ieškovai: Penya Barça Lyon: Plus que des supporters (PBL) (Bronas, Prancūzija) ir WA, atstovaujami avocat J. Branco
      
         Atsakovė: Europos Komisija
      
         Reikalavimai
      
      Ieškovai Bendrojo Teismo prašo:
      
                  —
               
               
                  panaikinti 2021 m. rugsėjo 1 d. Europos Komisijos konkurencijos generalinio direktorato sprendimą– COMP.C.4/AH/mdr 2021(092342),
               
            
                  —
               
               
                  įpareigoti Europos Komisiją:
                  
                              —
                           
                           
                              pasinaudoti savo teisėmis pagal SESV 116 straipsnio 1 dalį, įpareigojant Fédération française de Football (Prancūzijos futbolo federacija) nedelsiant nutraukti bet kokį konkurencijos iškraipymą ir laikytis UEFA taisyklių dėl licencijų išdavimo klubams ir sąžiningumo finansų srityje,
                           
                        
                              —
                           
                           
                              remiantis SESV 107 ir 108 straipsniais bei 2015 m. liepos 13 d. Tarybos procedūros reglamento 2015/1589 12 straipsniu pradėti pažeidimo nagrinėjimo procedūrą prieš Prancūziją dėl neteisėtos valstybės pagalbos suteikimo Paris Saint-Germain ir kreiptis į Europos Sąjungos Teisingumo Teismą,
                           
                        
            
                  —
               
               
                  taip pat įpareigoti Komisiją pagal 2015 m. liepos 13 d. Tarybos procedūros reglamento 2015/1589 13 straipsnį taikyti Prancūzijai laikinąsias priemones, kuriomis siekiama nutraukti daromą žalą ieškovams ir kuriomis būtų sustabdytas toliau nurodytų sprendimų, iškraipančių sąžiningą konkurenciją teikiant valstybės pagalbą ir sukuriant atrankųjį pranašumą, darantį įtaką konkurencijai ir Sąjungos vidaus prekybai vieningoje Europos Sąjungos rinkoje, galiojimas:
                  
                              —
                           
                           
                              2019 m. gruodžio 12 d. ir 14 d. Ligue de Football Professionnel (Profesionalų futbolo lyga) visuotinio ir federacinio susirinkimo nutarimus, taip pat 2020 m. gruodžio 10 d.Ligue de Football Professionnel (Profesionalų futbolo lyga) visuotinio susirinkimo nutarimus, priimtus įgyvendinant Prancūzijos futbolo federacijos deleguotas viešosios valdžios funkcijas,
                           
                        
                              —
                           
                           
                              2021 m. birželio 25 d.Commission de contrôle des clubs professionnels de la Direction nationale du contrôle de gestion de la LFP (PFL valdymo kontrolės nacionalinės direkcijos komisija, atsakinga už profesionalų klubų kontrolę) sprendimą, kuriuo ji nesiėmė jokių administracinių priemonių PSG atžvilgiu,
                           
                        
                              —
                           
                           
                              nepaskelbtą Ligue de Football Professionnel (Profesionalų futbolo lyga) sprendimą, kuriuo ji patvirtino Lionel Messi ir Paris Saint Germain pasirašytą sutartį.
                           
                        
            
         Ieškinio pagrindai ir pagrindiniai argumentai
      
      Grįsdami ieškinį dėl 2021 m. rugsėjo 1 d. Komisijos sprendimo COMP.C.4/AH/mdr 2021(092342), kuriuo ieškovams atsisakyta suteikti suinteresuotųjų šalių statusą pagal Reglamento 2015/1589 (1) 24 straipsnio 2 dalį, ieškovai remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas ieškovų suinteresuotumu pareikšti ieškinį, vykstant šiam procesui. Ieškovai priekaištauja Komisijai, kad ši neatsižvelgė į tai, kad pirmoji ieškovė yra Futbol Club Barcelona (toliau – FC Barcelone) narė („socio“) ir kad remdamasi šiuo statusu ji gali paduoti skundą dėl tariamos neteisėtos pagalbos.
               
            
                  2.
               
               
                  Antrasis ieškinio pagrindas grindžiamas SESV 116 straipsnyje numatyta galimybe pradėti procedūrą. Šiuo klausimu ieškovai, be kita ko, nurodo, kad valstybių narių nuostatos skiriasi, o tai iškraipo konkurenciją vidaus rinkoje. Ieškovų teigimu, Ispanijos Liga de futbol profesional, priešingai nei Prancūzijos profesionalų futbolo lyga, reikalauja, kad atlyginimų ir gaunamų pajamų santykis būtų 70 %, o tai yra iškraipymas, kuris praktiškai žalingas FC Barcelone.
               
            
                  3.
               
               
                  Trečiasis ieškinio pagrindas grindžiamas Reglamento 2015/1589 13 straipsniu. Nurodydami šį pagrindą ieškovai remiasi būtinybe įpareigoti Prancūziją sustabdyti pagalbą ir priemones, laikomas neteisėta valstybės pagalba, apie kurią nepranešta profesionalų futbolo klubams, esantiems jos teritorijoje.
               
            
                  4.
               
               
                  Ketvirtasis ieškinio pagrindas grindžiamas Europos Komisijos ir Europos Sąjungos Teisingumo Teismo nustatytais kriterijais dėl valstybės pagalbos apibrėžimo ir SESV 108 straipsnio taikymu šiuo atveju.
               
            
                  5.
               
               
                  Penktasis ieškinio pagrindas grindžiamas situacijos skubumu, kuris pateisina ieškovų pateiktą prašymą dėl paspartintos procedūros ir laikinųjų apsaugos priemonių.
               
            
         (1)  2015 m. liepos 13 d. Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015, p. 9).